দক্ষিণ আফ্রিকার রায়ান কুককে বুধবার টাইগারদের ফিল্ডিং কোচ হিসাবে নিয়োগ দিয়েছে বাংলাদেশ ক্রিকেট বোর্ড (বিসিবি)। রায়ান কুকের সঙ্গে বিসিবির চুক্তি ২০১৯ সালের আইসিসি বিশ্বকাপ পর্যন্ত। আগামী শুক্রবার তিনি জ্যামাইকায় বাংলাদেশ জাতীয় ক্রিকেট দলের সঙ্গে যোগ দিবেন বলে আশা করা হচ্ছে। জ্যামাইকাতে বৃহস্পতিবার শুরু হবে বাংলাদেশ ও ওয়েস্ট ইন্ডিজের মধ্যকার দুই ম্যাচ টেস্ট সিরিজের শেষ ম্যাচ।